Publication: Magyar Közlöny
Issue: MK-2011-66 (Year: 2011, Number: 66)
Era: contemporary
Section: 2. melléklet a 9/2011. (VI. 17.) PSZÁF rendelethez
Paragraph Index: 456

3. Fogalmak Az alábbiakban közölt fogalmak az adatszolgáltatásra, valamint a kitöltési útmutatóra érvényesek. Az adatszolgáltató (a közvetlen tulajdon alapján hitelintézetek esetében 10%-ot, befektetési vállalkozások esetében 5%-ot meghaladó részesedésű) tulajdonosának érdekeltségi körébe tartozó vállalkozás: olyan jogi személy vagy jogi személyiséggel nem rendelkező gazdasági társaság, amelyben a befektetési vállalkozás vagy a befektetési vállalkozás tulajdonosa, igazgatósági tagja, felügyelő bizottsági tagja, ügyvezetője, illetve ezek közeli hozzátartozója a Gt. 52. §-ában szereplő, minősített befolyást jelentő részesedéssel rendelkezik. Az adatszolgáltató (a közvetlen tulajdon alapján hitelintézetek esetében 10%-ot, befektetési vállalkozások esetében 5%-ot meghaladó részesedésű) tulajdonosának érdekeltségi körébe tartozó természetes személy: az adatszolgáltató hitelintézetek esetében 10%-ot, befektetési vállalkozások esetében 5%-ot meghaladó részesedésű tulajdonosának érdekeltségi körébe tartozó vállalkozás tulajdonosa, igazgatósági tagja, felügyelő bizottsági tagja, ügyvezetője, illetve ezek közeli hozzátartozója. Alklíring tag: az a közvetett elszámolási jogosítvánnyal rendelkező személy, aki a KELER Zrt. tőzsdei elszámolási szolgáltatásainak igénybevételére egy klíringtaggal szerződést kötött. Értékpapírok fizikai készlete: Az értékpapíroknak - mind a nyomtatott, mind a dematerializált értékpapíroknak - a jelentés tárgynapjára vonatkozóan elszámolt, és az őrzési helyeken, továbbá az elszámolóházi számlákon meglévő tényleges készlete. Értékpapírok jogi készlete: Az értékpapírok fizikai készletének azon értékpapírok állományával korrigált készlete, amelyekre vonatkozó tulajdonjog a jelentés tárgynapján fennáll, de még nem került a tulajdonos birtokába, illetve nem került ki birtokából. Az értékpapírok jogi készletének meghatározásakor az értékpapírok fizikai készletét a tárgynapon elszámolás alatt lévő állományváltozásokkal - eladásokkal és vételekkel - kell módosítani. Értékpapír forgalombahozatal szervezési tevékenység: pénzügyi eszköz elhelyezése a pénzügyi eszköz vételére vonatkozó kötelezettségvállalás nélkül. Devizabelföldi: a Tpt. 5. § (1) bekezdés 30. pontjában meghatározott fogalom Devizakülföldi: a Tpt. 5. § (1) bekezdés 31. pontjában meghatározott fogalom Halmozó részvény: a jegyzett és befizetett részvények közül azok az osztalékelsőbbségi részvények, amelyek a nyereséges év(ek)ben a korábbi (esetleg) veszteséges év(ek)ben elmaradt hozamokra is feljogosítanak. Fióktelep: a Bszt. 4. § (2) bekezdés 29. pontjában meghatározott fogalom Hitelintézet: amit a Hpt. annak minősít. (A jegybank nem minősül hitelintézetnek.) Idegen tulajdonú értékpapír: az ügyfél tulajdonát képező értékpapír. ISIN kód: elszámolóház által, a bejelentésre kötelezett értékpapírokra meghatározott egyedi azonosító kód. Kapcsolt vállalkozás: az Szmt-ben ilyenként meghatározott vállalkozás. Kereskedési könyvi bizományi ügyletek fedezetére (biztosítékára) vonatkozó fedezeti szorzók: állampapírok esetében - ide nem értve az állampapír-alapok befektetési jegyeit - a szorzó értéke 0,9, egyéb tőzsdei papíroknál - ideértve az állampapír-alapok befektetési jegyeit is - a szorzó értéke 0,8. Klíringtag: közvetlen tőzsdei elszámolási jogosítvánnyal rendelkező jogi személy. MiFID: (Markets in Financial Instruments Directive) a pénzügyi eszközök piacairól szóló, az Európai Parlament és a Tanács 2004/39/EK irányelve MiFID tábla: AZ EURÓPAI PARLAMENT ÉS A TANÁCS 2004/39/EK IRÁNYELVE II. fejezet, 3. szakasz, 25. cikk (3)-(4) pont által előírt tranzakciós jelentések Nyitva szállítás megbízás alapján teljesített ügyleteknél: amennyiben az ügyfél rendelkezési jogot szerez a megbízás alapján teljesített ügyletből származó pénz-, illetve pénzügyi eszköz fölött, mielőtt a befektetési vállalkozás felé rendezte volna az ügyletből ráháruló minden pénzügyi teljesítési és/vagy pénzügyi eszköz szállítására vonatkozó szerződés szerinti kötelezettségét. Pénzügyi eszköz: a Bszt. 6. §-ában meghatározott fogalom. Piaci árral rendelkező pénzügyi eszköz: minden olyan pénzügyi eszköz, amelyre a jelentési időpontot megelőző egy naptári hónapban legalább öt, az adatszolgáltató által dokumentálható (de nem feltétlenül az adatszolgáltató által lebonyolított) kötés történt, illetve legalább öt alkalommal volt rá nyilvános vételi vagy eladási árajánlat. Szoros kapcsolat: a Bszt. 4. § (2) bekezdés 63. pontban meghatározott fogalom Szabályozott piac: A Tpt. 5. § 114. pontjában meghatározott fogalom Tőzsde: Budapesti Értéktőzsde T nap: az ügyletkötés napja. Ügyfél: A Bszt. 4. § (2) bekezdés 66. pontjában meghatározott fogalom Ügyfél azonosító: belföldi vállalkozások esetén a törzsszám (az adószám első nyolc számjegye), belföldi természetes személyeknél a születési dátum, külföldi ügyfél esetében az adatszolgáltató által alkalmazott azonosító (pl. SWIFT kód). Ügyfélcsoport: a Bszt. 4. § (2) bekezdés 68. pontban meghatározott fogalom Ügyfelet, ügyfélcsoportot jelölő kódok A - az adatszolgáltató Szmt. 3. § (2) bekezdés 1. szerinti anyavállalata T - az adatszolgáltató anyavállalatnak nem minősülő, hitelintézetek esetében 10%-ot, befektetési vállalkozások esetében 5%-ot meghaladó részesedésű tulajdonosa (természetes személy, jogi személy, továbbá a jogi személyiséggel nem rendelkező gazdasági társaság) K - az adatszolgáltató Szmt. 3. § (2) bekezdés 2-4. pontja szerinti kapcsolt vállalkozása V - az adatszolgáltató hitelintézetek esetében 10%-ot, befektetési vállalkozások esetében 5%-ot meghaladó részesedésű tulajdonosának érdekeltségi körébe tartozó vállalkozás (a jogi személy, továbbá a jogi személyiséggel nem rendelkező gazdasági társaság) S - az adatszolgáltató hitelintézetek esetében 10%-ot, befektetési vállalkozások esetében 5%-ot meghaladó részesedésű tulajdonosának érdekeltségi körébe tartozó természetes személy E - a fenti kategóriába nem tartozó személyek, szervezetek és vállalkozások Ügyleti fedezet: a megbízás alapján végrehajtott ügylet fedezetének az alábbi követelményeknek kell eleget tennie: - A fedezeti célú pénz- és pénzügyi eszközt az adatszolgáltató nyilvántartásaiban az ügyfél többi eszközétől elkülönítetten mutatja ki, és egyértelmű módon kapcsolja össze a fedezett ügylettel. - Az ügyféllel kötött szerződés, valamint az ügyfél vagyoni helyzete biztosítja, hogy a fedezetbe vont eszközök az ügyfél nem teljesítése esetén önállóan (tekintett nélkül a köztük lévő egyéb szerződésekre) és korlátozás nélkül bevonhatóak az ügylet rendezésébe. - Fedezeti célú pénzügyi eszközként csak piaci árral rendelkező pénzügyi eszközök vehetők figyelembe. - Az ügylet zárásáig (teljes körű rendezéséig, illetve az ügyletből származó esetleges veszteség leírásáig) a fedezeti eszközöknél az ügyfél rendelkezési joga nem terjed ki a fedezet elvonására. E feltétel nem jelenti azt, hogy az egyszer fedezetbe vont eszközök nem cserélhetők az ügyfél és a befektetési szolgáltatást nyújtó közös döntéseként, de a fedezetbe vont eszközök mennyisége és értéke minden üzleti napon elkülönítetten és egyértelműen legyen kimutatva. - Más ügyletek biztosítékaként figyelembe vehetők az elszámolás napjáig, vagy az elszámolás napján a megbízás elfogadásáig megkötött tőzsdei ügyletekből származó, a KELER Zrt. elszámolása alatt lévő, ügyfél pénz- és pénzügyi eszköz követelések. Vonatkozási idő: azon időpont, illetve időszak, amelyre az adatszolgáltatás vonatkozik.

Source: https://magyarkozlony.hu/hivatalos-lapok/66c8eba5fd46f945603375566c474eb4bd2a19ac/dokumentumok/630ce1627b6b5461f11c7f76ff1bc9d682124031/letoltes